title: Rådets afgørelse (FUSP) 2015/2215 af 30. november 2015 til støtte for UNSCR 2235 (2015) om oprettelse af en fælles OPCW-FN-undersøgelsesmekanisme til identificering af anstiftere af kemiske angreb i Den Syriske Arabiske Republik

text:
               1.12.2015

               DA

               Den Europæiske Unions Tidende

               L 314/51

         RÅDETS AFGØRELSE (FUSP) 2015/2215
   af 30. november 2015
   til støtte for UNSCR 2235 (2015) om oprettelse af en fælles OPCW-FN-undersøgelsesmekanisme til identificering af anstiftere af kemiske angreb i Den Syriske Arabiske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 26, stk. 2, og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 7. august 2015 vedtog FN's Sikkerhedsråd enstemmigt resolution (UNSCR) 2235 (2015), der fordømmer enhver brug af giftstoffer som f.eks. chlor som et kemisk våben i Den Syriske Arabiske Republik og giver udtryk for, at det er fast besluttet på at identificere de ansvarlige for sådanne handlinger. Med henblik herpå nedsatte FN's Sikkerhedsråd for en periode på et år med mulighed for yderligere forlængelse, hvis det skønnes nødvendigt, en fælles undersøgelsesmekanisme til i videst muligt omfang at identificere enkeltpersoner, enheder, grupper eller regeringer, der var anstiftere, organisatorer, sponsorer eller på anden vis involveret i brugen af kemiske stoffer, herunder chlor eller andre giftstoffer, som våben i Den Syriske Arabiske Republik, i tilfælde hvor factfindingmission (FFM) for Organisationen for Forbud mod Kemiske Våben (OPCW) fastslår eller har fastslået, at en specifik hændelse i Den Syriske Arabiske Republik involverede eller formentlig involverede brugen af kemiske stoffer, herunder chlor eller andre giftstoffer, som våben.

               (2)

               Den 10. september 2015 godkendte FN's Sikkerhedsråd henstillingerne, herunder elementer af mandatet vedrørende den fælles OPCW-FN-undersøgelsesmekanisme oprettet ved UNSCR 2235 (2015), forelagt af FN's generalsekretær i hans skrivelser til formanden for FN's Sikkerhedsråd af 27. august 2015 og 9. september 2015.

               (3)

               EU's strategi mod spredning af masseødelæggelsesvåben (»strategien«) understreger den centrale rolle, som konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (CWC) og OPCW spiller i bestræbelserne på at opnå en verden uden kemiske våben.

               (4)

               Unionen er aktivt i gang med at gennemføre strategien og iværksætte de foranstaltninger, der er opført i strategiens kapitel III, især ved at stille finansielle midler til rådighed for specifikke projekter, der gennemføres af multilaterale organisationer såsom OPCW. Derfor vedtog Rådet den 9. december 2013 afgørelse 2013/726/FUSP (1) til støtte for OPCW's aktiviteter inden for rammerne af UNSCR 2118 (2013), OPCW-Eksekutivrådets afgørelse af 27. september 2013 om destruktion af syriske kemiske våben og efterfølgende og tilknyttede resolutioner og afgørelser. Den 17. februar 2015 vedtog Rådet endvidere afgørelse (FUSP) 2015/259 (2) til støtte for OPCW's aktiviteter inden for rammerne af gennemførelsen af strategien.

               (5)

               Den 23. september 2015 stilede OPCW's generaldirektør en skrivelse til den højtstående repræsentant for udenrigsanliggender og sikkerhedspolitik (»den højtstående repræsentant«) og ønskede et finansielt bidrag fra Unionen til en trustfond for OPCW's missioner i Den Syriske Arabiske Republik, herunder aktiviteter i forbindelse med OPCW's FFM, til støtte for den fælles undersøgelsesmekanisme som led i dens analyser af påstande om brugen af kemiske stoffer, herunder chlor eller andre giftstoffer, som våben.

               (6)

               Den 24. september 2015 stilede chefen for den fælles OPCW-FN-undersøgelsesmekanisme en skrivelse til den højtstående repræsentant og ønskede finansiel støtte til den fælles undersøgelsesmekanisme gennem en trustfond.

               (7)

               Efter Den Syriske Arabiske Republik tiltrådte CWC med virkning fra den 14. oktober 2013 er OPCW ansvarlig for at verificere, at Den Syriske Arabiske Republik overholder CWC og betingelserne i alle relevante afgørelser truffet af OPCW-Eksekutivrådet, og i samarbejde med FN's generalsekretær i givet fald at rapportere til FN's Sikkerhedsråd om ikkeoverholdelse af UNSCR 2118 (2013).

               (8)

               Den tekniske gennemførelse af denne afgørelse bør overlades til OPCW og FN's Kontor for Nedrustningsanliggender (UNODA) som gennemførelsesinstans for trustfonden for den fælles undersøgelsesmekanisme. De projekter, som Unionen støtter, kan kun finansieres gennem frivillige bidrag til OPCW's og den fælles undersøgelsesmekanismes respektive trustfonde. De pågældende bidrag fra Unionen vil medvirke til at sætte OPCW og den fælles undersøgelsesmekanisme i stand til at fuldføre de opgaver, der er opført i UNSCR 2235 (2015).

               (9)

               Overvågningen af, at Unionens finansielle bidrag gennemføres korrekt, bør overlades til Kommissionen —

         VEDTAGET DENNE AFGØRELSE:
   Artikel 1
   1.   For at gennemføre visse elementer i strategien støtter Unionen OPCW og den fælles undersøgelsesmekanisme ved at bidrage til omkostningerne i forbindelse med deres aktiviteter under UNSCR 2235 (2015) med følgende overordnede mål: i videst muligt omfang at identificere enkeltpersoner, enheder, grupper eller regeringer, der var anstiftere, organisatorer, sponsorer eller på anden vis involveret i brugen af kemiske stoffer, herunder chlor eller andre giftstoffer, som våben i Den Syriske Arabiske Republik, hvor OPCW's FFM fastslår eller har fastslået, at en specifik hændelse i Den Syriske Arabiske Republik involverede eller formentlig involverede brugen af kemiske stoffer, herunder chlor eller andre giftstoffer, som våben.
   2.   For at nå målet i stk. 1 støtter Unionen følgende projekter:

               a)

               Særlige OPCW-missioner i Den Syriske Arabiske Republik, herunder aktiviteter i forbindelse med OPCW's FFM som støtte til den fælles undersøgelsesmekanisme som led i dens analyse af påstande om brug af kemiske stoffer, herunder chlor eller andre giftstoffer, som våben.

               b)

               den fælles OPCW-FN-undersøgelsesmekanisme, herunder dens oprettelse og evne til at starte fuld drift under UNSCR 2235 (2015).

         Bilaget indeholder en detaljeret beskrivelse af disse projekter.
   Artikel 2
   1.   Den højtstående repræsentant har ansvaret for gennemførelsen af denne afgørelse.
   2.   Den tekniske gennemførelse af de i artikel 1, stk. 2, nævnte projekter skal overlades til OPCW og UNODA som gennemførelsesinstans for den fælles undersøgelsesmekanismes trustfond. De skal udføre denne opgave under den højtstående repræsentants ansvar. Den højtstående repræsentant indgår med henblik herpå de nødvendige arrangementer med OPCW og UNODA.
   Artikel 3
   1.   Det finansielle referencegrundlag for gennemførelsen af de i artikel 1, stk. 2, omhandlede projekter er på 4 586 096,00 EUR.
   2.   De udgifter, der finansieres over det i stk. 1 fastsatte beløb, forvaltes i overensstemmelse med de procedurer og regler, der gælder for Unionens budget.
   3.   Kommissionen overvåger, at de i stk. 1 omhandlede udgifter forvaltes korrekt. Til dette formål indgår den finansieringsaftaler med henholdsvis OPCW og UNODA som gennemførelsesinstans for den fælles undersøgelsesmekanismes trustfond. Det skal fremgå af finansieringsaftalerne, at OPCW og FN sikrer, at Unionens bidrag bliver synligt i en grad, der svarer til dets størrelse.
   4.   Kommissionen bestræber sig på at indgå de finansieringsaftaler, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med denne proces og om datoen for indgåelsen af finansieringsaftalerne.
   Artikel 4
   1.   Den højtstående repræsentant aflægger rapport til Rådet om gennemførelsen af denne afgørelse på grundlag af regelmæssige rapporter udarbejdet af OPCW og den fælles OPCW-FN-undersøgelsesmekanisme. Disse rapporter skal danne grundlag for Rådets evaluering.
   2.   Kommissionen oplyser Rådet om de finansielle aspekter af gennemførelsen af de i artikel 1, stk. 2, omhandlede projekter.
   Artikel 5
   1.   Denne afgørelse træder i kraft på dagen for vedtagelsen.
   2.   Den ophører 18 måneder efter datoen for indgåelsen af de i artikel 3, stk. 3, nævnte finansieringsaftaler mellem Kommissionen og OPCW og UNODA, eller den ophører den 31. maj 2016, hvis der senest denne dato ikke er indgået nogen sådan finansieringsaftaler.

      Udfærdiget i Bruxelles, den 30. november 2015.

            På Rådets vegne

         É. SCHNEIDER

            Formand

      (1)  Rådets afgørelse 2013/726/FUSP af 9. december 2013 om støtte til UNSCR 2118 (2013) og OPCW's eksekutivråd EC-M-33/Dec 1 inden for rammerne af gennemførelsen af EU-strategien mod spredning af masseødelæggelsesvåben (EUT L 329 af 10.12.2013, s. 41).

      (2)  Rådets afgørelse (FUSP) 2015/259 af 17. februar 2015 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 43 af 18.2.2015, s. 14).

      BILAG

         Den Europæiske Unions støtte til UNSCR 2235 (2015) inden for rammerne af gennemførelsen af EU's strategi mod spredning af masseødelæggelsesvåben

      1.   Generel ramme og målsætninger

      I april 2014, da operationen med at fjerne og ødelægge Syriens kemiske våben var på sit højeste, blev der fremsat en række alvorlige påstande om brugen af chlor som våben mod civile. Generaldirektøren for Organisationen for Forbud mod Kemiske Våben (OPCW) oprettede en OPCW-factfindingmission (FFM) til at se nærmere på disse påstande. Hans beslutning fik støtte fra OPCW-Eksekutivrådet, og De Forenede Nationers (FN's) generalsekretær lovede sin støtte.
      Et hold, der omfattede OPCW- og FN-personale, prøvede i maj 2014 at foretage en undersøgelse på stedet i en af de landsbyer, der angiveligt var blevet angrebet med chlor. Da holdet krydsede en stødpudezone mellem områder kontrolleret af den syriske regering og områder kontrolleret af oppositionen, blev det udsat for væbnet angreb og måtte afbryde missionen. FFM fortsatte ikke desto mindre sit arbejde og udspurgte øjenvidner, behandlede læger, beredskabspersonel og ofre på et sikkert sted uden for Syrien. På baggrund af dette arbejde konkluderede FFM med stor sikkerhed, at chlor, enten rent eller i en blanding, virkelig var blevet brugt som våben i tre landsbyer i det nordlige Syrien.
      OPCW-Eksekutivrådet udtrykte i sin afgørelse EC-M-48/DEC.1 vedtaget den 4. februar 2015 alvorlig bekymring med hensyn til FFM's resultater og bekræftede på ny i de skarpeste vendinger sin fordømmelse af brugen af kemiske våben uanset af hvem og uanset omstændighederne. OPCW-Eksekutivrådet udtrykte desuden støtte til fortsættelsen af FFM's arbejde navnlig ved at gennemgå alle foreliggende oplysninger vedrørende påstande om brugen af kemiske våben i Syrien, herunder oplysninger fra Den Syriske Arabiske Republik såvel som fra andre. Dette blev fulgt op af vedtagelsen den 6. marts 2015 af FN's Sikkerhedsråds resolution (UNSCR) 2209 (2015), hvor FN's Sikkerhedsråd støttede OPCW-Eksekutivrådets afgørelse og opfordrede til, at de ansvarlige for sådanne angreb skulle stilles til ansvar.
      Som opfølgning til denne resolution vedtog FN's Sikkerhedsråd enstemmigt den 7. august 2015 UNSCR 2235 (2015), der fordømmer enhver brug af giftstoffer, som f.eks. chlor, som et kemisk våben i Den Syriske Arabiske Republik og fastslår, at det er fast besluttet på at identificere de ansvarlige for sådanne handlinger. I den forbindelse mindede FN's Sikkerhedsråd om protokollen om forbud mod til krigsbrug at anvende kvælende, giftige eller lignende gasarter samt bakteriologiske krigsmidler, konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (CWC) og UNSCR 1540 (2004), 2118 (2013) og 2209 (2015). FN's Sikkerhedsråd oprettede for en periode på et år med mulighed for yderligere forlængelse, hvis det skønner det nødvendigt, en fælles OPCW-FN-undersøgelsesmekanisme til i videst muligt omfang at identificere enkeltpersoner, enheder, grupper eller regeringer, der var anstiftere, organisatorer, sponsorer eller på anden vis involveret i brugen af kemiske stoffer, herunder chlor eller andre giftstoffer, som våben, i Den Syriske Arabiske Republik, hvor OPCW's FFM fastslår eller har fastslået, at en specifik hændelse i Den Syriske Arabiske Republik involverede eller formentlig involverede brugen af kemiske stoffer, herunder chlor eller andre giftstoffer, som våben. Den mekanisme er ved at blive oprettet.
      Med henblik herpå bør Unionen støtte OPCW og den fælles undersøgelsesmekanisme i deres respektive opgaver i henhold til UNSCR 2235 (2015) og OPCW-Eksekutivrådets afgørelse EC-M-48/DEC.1 samt CWC.
      2.   Projektbeskrivelse

      A.   Projekt 1: OPCW's FFM'er
      1.   Projektformål
      At støtte gennemførelsen af OPCW's FFM's mandat i henhold til både UNSCR 2235 (2015) og OPCW-Eksekutivrådets afgørelse EC-M-48/DEC.1 samt CWC ved at dække FFM'ernes tilknyttede driftsudgifter. Disse udgifter omfatter leje af eksterne konsulenter med specifikke færdigheder (f.eks. tolke og læger) samt OPCW-udstyr, der er påkrævet af FFM-holdet.
      2.   Forventede resultater
      FFM's igangværende arbejde vil kaste lys over en række påstande om brugen af giftstoffer i Den Syriske Arabiske Republik, og FFM skal arbejde tæt sammen med den fælles undersøgelsesmekanisme og derved bidrage til opfyldelsen af den fælles undersøgelsesmekanismes mandat i henhold til afsnit 5 i UNSCR 2235 (2015).
      3.   Projektbeskrivelse
      FFM fortsætter med at vurdere, hvorvidt påståede hændelser i Den Syriske Arabiske Republik involverede eller formentlig involverede brug af kemiske stoffer som våben. FFM's aktiviteter dækker både påstande om tidligere hændelser samt hændelser, der kan indtræffe i fremtiden. Disse aktiviteters komplekse karakter kan variere meget; derfor kan det nøjagtige antal udsendelser ikke fastsættes nøjere.
      På grundlag af erfaringerne med udsendelser i 2015 forventer OPCW, at FFM-operationer i 2016 kan omfatte udsendelsen af seks til 12 inspektører seks missioner, hver af en varighed på omkring tre uger. Det er sandsynligt at hver mission vil omfatte leje af eksterne konsulenter med specifikke færdigheder som f.eks. tolke og læger.
      Følgende aktiviteter er planlagt som en del af FFM:

                  a)

                  Interviews: arten af de påståede hændelser er således, at det kan blive nødvendigt at interviewe en bred vifte af vidner. Disse omfatter:

                              —

                              lægeligt personale

                              —

                              beredskabspersonale

                              —

                              behandlende læger

                              —

                              ofre

                              —

                              andre vidner.

                        Som sådan skal interviewholdene have en mangesidet ekspertise, der omfatter våben, kemiske stoffer, medicinske profiler og symptomer samt tolkning.

                  b)

                  Lægeundersøgelse og indsamling af biomedicinske prøver.

                  c)

                  Identifikation, indsamling og analyse af prøver.

                  d)

                  Håndtering af bevismateriale, herunder open source, samt ting fra vidner og tredjeparter. Ud over interviewholdene kræves der også i særlig grad mangesidet ekspertise på dette område.

                  e)

                  Rapportskrivning.

                  f)

                  Uddannelse, herunder genopfriskningskurser for at være ajourført med moderne praksis:

                              —

                              sikkerhedstiltag på stedet

                              —

                              interviewteknikker

                              —

                              håndtering af bevismateriale og lagring, herunder effektstyring

                              —

                              bevidstgørelse om eksplosive krigsefterladenskaber

                              —

                              uddannelseskursus om toksiske kemikalier

                              —

                              kriminalteknisk bevidstgørelse

                              —

                              grundlæggende industriel kemi og kemisk profilering.

                  g)

                  Vurdering af stedet og benyttelse af gerningsstedet.

                  h)

                  Missionens støttepersonale og -ekspertise, navnlig for komplekse missioner.

            B.   Projekt 2: Fælles OPVW-FN-undersøgelsesmekanisme
      1.   Projektformål
      At støtte hurtig oprettelse af den fælles undersøgelsesmekanisme og dens evne til at starte fuld drift under UNSCR 2235 (2015).
      2.   Forventede resultater
      Identificering i videst muligt omfang af enkeltpersoner, enheder, grupper eller regeringer, der var anstiftere, organisatorer, sponsorer eller på anden vis involveret i brugen af kemiske stoffer, herunder chlor eller andre giftstoffer, som våben, i Den Syriske Arabiske Republik.
      3.   Projektbeskrivelse
      FN's Sikkerhedsråd godkendte FN's generalsekretærs henstillinger vedrørende oprettelsen og driften af den fælles undersøgelsesmekanisme og anmodede om, at FN's generalsekretær i samarbejde med OPCW's generaldirektør straks træffer de skridt, foranstaltninger og arrangementer, der er nødvendige for en hurtig oprettelse og fuld funktion af den fælles undersøgelsesmekanisme, herunder ansættelse af upartisk og erfarent personale med relevante færdigheder og ekspertise til fuldt ud at gennemføre de ansvarsopgaver, der følger af UNSCR 2235 (2015).
      Den fælles undersøgelsesmekanisme ledes af et uafhængigt panel på tre medlemmer (»ledelsespanelet«), der skal støttes af et kernepersonale af fagfolk, der er grupperet i tre dele. I den forbindelse ledes den fælles undersøgelsesmekanisme af en assisterende generalsekretær med det overordnede ansvar og to stedfortrædere med ansvar for henholdsvis den politiske og den undersøgelsesorienterede del.
      Ledelsen af den fælles undersøgelsesmekanisme støttes af tre dele. Et politisk kontor beliggende i New York, som varetager politiske analyser, juridisk rådgivning, medieforbindelser og administrativ støtte. Et undersøgelseskontor beliggende i Haag, som giver kemiske og medicinske analyser, kriminaltekniske analyser og analyser af militært materiel, undersøgelses- og informationsanalyser. Et driftsstøttekontor beliggende i New York giver støtte til de politiske og undersøgelsesorienterede dele.
      Kernepersonalet i den fælles undersøgelsesmekanisme med undtagelse af personale i en administrativ funktion finansieres over det almindelige budget. Sikkerhedsrådet har besluttet, at materiel og tekniske behov finansieres med frivillige bidrag. Til det formål oprettede FN's generalsekretær en trustfond, der administreres i overensstemmelse med FN's administrative og finansielle regler.
      I tråd med EU's strategi mod spredning af masseødelæggelsesvåben, der har som mål at understøtte FN's Sikkerhedsråds rolle og øge dets sagkundskab med hensyn til at tackle de udfordringer, der er forbundet med spredning, skal Unionen støtte gennemførelsen af UNSCR 2235 (2015), navnlig på områder med et højt potentiale for synlig og hurtig virkning for oprettelsen af den fælles undersøgelsesmekanisme og dens evne til at starte fuld drift.
      Dette omfatter støtte til følgende aktiviteter:

                  a)

                  afslutte indretningen af kontorer i både New York og Haag til ledelsespanelet og dets politiske og undersøgelsesorienterede kontorer henholdsvis samt driftsstøttekontoret og indkøb af kontormøbler og aflåselige skabe for at sikre sikker opbevaring af informationer og materiale modtaget og/eller frembragt af den fælles undersøgelsesmekanisme

                  b)

                  udvikle og gennemføre et registerforvaltningssystem inden for rammerne af en stærk informationssikkerhedsordning, der skal anvendes for al information indhentet eller frembragt af den fælles undersøgelsesmekanisme under udførelsen af dens arbejde; denne ordning skal tage hensyn til de fortroligheds- og sikkerhedskrav, der skønnes nødvendige for opbevaring og brug af informationer og materiale modtaget og/eller frembragt af den fælles undersøgelsesmekanisme

                  c)

                  forberede den eventuelle udsendelse af den fælles undersøgelsesmekanismes undersøgere til Den Syriske Arabiske Republik, hvis den fælles undersøgelsesmekanisme finder det nødvendigt for sin undersøgelse og beslutter, at der er rimelige grunde til at mene, at adgangen til Syrien, herunder på områder på det syriske territorium, men uden for Den Syriske Arabiske Republiks kontrol, er berettiget

                  d)

                  købe sikkerhedsrelateret kommunikationsudstyr og kontorartikler til at støtte den fælles undersøgelsesmekanisme i gennemførelsen af dens mandat. Dette omfatter it-udstyr (en specifik server, computere, bærbare computere med dockingstationer, et supplerende sæt computere til et intranet, der ikke er forbundet med internettet, kommercielle makuleringsmaskiner osv.), der er nødvendige for at sikre gennemførelsen af informationssikkerhedsordningen i litra b).

            Yderligere ekspertise og aktiviteter finansieres af frivillige bidrag, efterhånden som krav bliver ved at dukke op. Ad hoc-eksperter ansættes for korte perioder, herunder til hurtig udvikling af registerforvaltningssystemet og informationssikkerhedsordningen i litra b) samt udvikling af standarddriftsprocdurer.
      3.   Varighed

      Den anslåede gennemførelsesperiode for disse projekter er 12 måneder.
      4.   Gennemførelsesorganer

      OPCW pålægges den tekniske gennemførelse af projekt 1. Projektet gennemføres af OPCW's personale, eksperter og leverandører.
      De Forenede Nationers Kontor for Nedrustningsanliggender pålægges på vegne af den fælles OPCW-FN-undersøgelsesmekanisme den tekniske gennemførelse af projekt 2. Projektet gennemføres af den fælles undersøgelsesmekanismes personale, konsulenter og leverandører.
      FN og OPCW vil udvikle deres aktiviteter i samarbejde med relevante partnere, herunder internationale organisationer og agenturer, for at sikre effektive synergier og undgå overlapninger.
      5.   Unionens synlighed

      Gennemførelsesorganerne træffer alle nødvendige foranstaltninger for at gøre opmærksom på, at indsatsen er finansieret af Unionen. Disse foranstaltninger gennemføres i overensstemmelse med den håndbog i kommunikation og synlighed for EU's optræden udadtil, som Europa-Kommissionen har udgivet.
      6.   Rapportering

      Gennemførelsesorganerne udarbejder:

                  a)

                  regelmæssige rapporter om gennemførelsen af projektet, og

                  b)

                  en endelig rapport senest 3 måneder efter afslutningen af de relevante aktiviteter.

            7.   Anslåede samlede projektomkostninger

      De anslåede samlede projektomkostninger udgør 4 586 096,00 EUR.


title: Rådets afgørelse (EU) 2016/1232 af 18. juli 2016 om den holdning, der skal indtages på Den Europæiske Unions vegne i det stabiliserings- og associeringsråd, der er oprettet ved stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.) på den anden side for så vidt angår stabiliserings- og associeringsrådets afgørelse om vedtagelse af dets forretningsorden

text:
                  28.7.2016

                  DA

                  Den Europæiske Unions Tidende

                  L 202/27

            RÅDETS AFGØRELSE (EU) 2016/1232
      af 18. juli 2016
      om den holdning, der skal indtages på Den Europæiske Unions vegne i det stabiliserings- og associeringsråd, der er oprettet ved stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (*) på den anden side for så vidt angår stabiliserings- og associeringsrådets afgørelse om vedtagelse af dets forretningsorden
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Union, særlig artikel 37, sammenholdt med artikel 31, stk. 1,
      under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
      under henvisning til forslag fra Europa-Kommissionen, og
      ud fra følgende betragtninger:

                  (1)

                  Ved artikel 126 i stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (*) på den anden side (1) (»aftalen«) oprettes et stabiliserings- og associeringsråd.

                  (2)

                  Ifølge aftalens artikel 127, stk. 2, skal stabiliserings- og associeringsrådet selv vedtage sin forretningsorden.

                  (3)

                  Ifølge aftalens artikel 129, stk. 1, skal stabiliserings- og associeringsrådet bistås af et stabiliserings- og associeringsudvalg (»udvalget«).

                  (4)

                  Ifølge aftalens artikel 129, stk. 2 og 3, skal stabiliserings- og associeringsrådet i sin forretningsorden fastsætte udvalgets opgaver, og stabiliserings- og associeringsrådet kan delegere enhver af sine beføjelser til udvalget.

                  (5)

                  Ifølge aftalens artikel 131 kan stabiliserings- og associeringsrådet beslutte at nedsætte andre særlige udvalg eller instanser, der kan bistå det i udførelsen af dets hverv. Endvidere skal stabiliserings- og associeringsrådet i sin forretningsorden fastlægge, hvorledes sådanne udvalg eller instanser skal sammensættes og fungere, og hvilke opgaver de skal varetage.

                  (6)

                  Det er vigtigt at foretage regelmæssig og formel konsultation af medlemsstaterne og tage hensyn til deres synspunkter. Medlemsstaterne skal derfor indbydes til at deltage i Den Europæiske Unions delegation ved alle møderne i stabiliserings- og associeringsrådet.

                  (7)

                  Kommissionen og Unionens højtstående repræsentant for udenrigsanliggender og sikkerhedspolitik (»den højtstående repræsentant«) vil fortsat nøje overvåge Kosovos bestræbelser på at normalisere sine forbindelser med Serbien og aflægge rapport efter behov og mindst to gange om året om dette spørgsmål.

                  (8)

                  Ifølge aftalens artikel 140, stk. 4, kan Unionen træffe foranstaltninger, som den vurderer er passende, herunder at suspendere hele eller dele af denne aftale med øjeblikkelig virkning, i tilfælde af at Kosovo ikke overholder væsentlige principper som fastsat i aftalens artikel 5 og 13. Alle stabiliserings- og associeringsrådets relevante henstillinger eller afgørelser såvel som de rapporter om Kosovos bestræbelser på at normalisere forbindelserne med Serbien, som vil blive fremlagt af Kommissionen og den højtstående repræsentant, bør tages i betragtning i forbindelse med eventuelle forslag fra Kommissionen om at suspendere aftalen i henhold til aftalens artikel 140, stk. 4.

                  (9)

                  Ingen betegnelse, ordlyd eller definition, der er anvendt i denne afgørelse og bilagene hertil eller i afgørelserne og henstillingerne og andre dokumenter, herunder protokollerne, der skal vedtages af stabiliserings- og associeringsrådet, udgør en anerkendelse af Kosovo fra de enkelte medlemsstater som sådan, hvis de ikke allerede har taget dette skridt.

                  (10)

                  De interne procedurer i medlemsstaterne kan finde anvendelse ved modtagelse af dokumenter udstedt af Kosovos myndigheder i medfør af denne aftale.

                  (11)

                  Det er hensigtsmæssigt at fastlægge den holdning, der skal indtages på Unionens vegne i stabiliserings- og associeringsrådet til stabiliserings- og associeringsrådets afgørelse om vedtagelse af dets forretningsorden.

                  (12)

                  Den holdning, som Unionen skal indtage i stabiliserings- og associeringsrådet, bør derfor baseres på det udkast til afgørelse, der er knyttet til nærværende afgørelse —

            VEDTAGET DENNE AFGØRELSE:
      Artikel 1
      Den holdning, som på Den Europæiske Unions vegne skal indtages i det stabiliserings- og associeringsråd, der er oprettet ved aftalens artikel 126, til stabiliserings- og associeringsrådets afgørelse om vedtagelse af dets forretningsorden, skal baseres på det udkast til stabiliserings- og associeringsrådets afgørelse, der er knyttet til nærværende afgørelse.
      Tekniske ændringer af dette udkast til afgørelse kan accepteres uden yderligere afgørelse truffet af Rådet.
      Artikel 2
      Medlemsstaterne skal indbydes til at deltage i Den Europæiske Unions delegation ved alle møderne i stabiliserings- og associeringsrådet. De skal også modtage al dokumentation, der forelægges for eller udarbejdes af stabiliserings- og associeringsrådet. Medlemsstaterne skal give Unionens højtstående repræsentant for udenrigsanliggender og sikkerhedspolitik, i overensstemmelse med dennes ansvarsområder i henhold til traktaterne og i dennes egenskab af formand for Rådet for Udenrigsanliggender, de oplysninger, der er nødvendige med henblik herpå.
      Artikel 3
      Denne afgørelse træder i kraft på dagen for vedtagelsen.

         Udfærdiget i Bruxelles, den 18. juli 2016.

               På Rådets vegne

            G. MATEČNÁ

               Formand

         (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.

         (1)  EUT L 71 af 16.3.2016, s. 3.

         STABILISERINGS- OG ASSOCIERINGSRÅDET EU-KOSOVOS (*) AFGØRELSE Nr. 1/2016
         af [dato]
         om vedtagelse af dets forretningsorden
         STABILISERINGS- OG ASSOCIERINGSRÅDET HAR —
         under henvisning til stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (*) på den anden side (»aftalen«), særlig artikel 126, 127, 129 og 131, og ud fra følgende betragtning:
         Aftalen trådte i kraft den 1. april 2016 —
         VEDTAGET DENNE AFGØRELSE:
         Artikel 1
         Formandskab
         Parterne varetager på skift formandskabet for stabiliserings- og associeringsrådet i en periode på 12 måneder. Den første periode løber fra datoen for det første møde i stabiliserings- og associeringsrådet til den 31. december samme år.
         Artikel 2
         Møder
         Stabiliserings- og associeringsrådet træder sammen en gang om året i overensstemmelse med etableret praksis for stabiliserings- og associeringsrådene, herunder for så vidt angår repræsentationsniveauet og mødestedet. Der kan afholdes særlige møder i stabiliserings- og associeringsrådet på anmodning af en af parterne, hvis parterne er enige herom. Stabiliserings- og associeringsrådets sekretærer indkalder i fællesskab til møderne i stabiliserings- og associeringsrådet efter aftale med formanden.
         Artikel 3
         Delegationer
         Formanden underrettes forud for hvert møde om den planlagte sammensætning af parternes delegationer. En repræsentant for Den Europæiske Investeringsbank (EIB) deltager i stabiliserings- og associeringsrådets møder som observatør, når der er spørgsmål på dagsordenen, som vedrører EIB. Stabiliserings- og associeringsrådet kan også indbyde andre personer til at deltage i møderne for at give oplysninger om særlige spørgsmål.
         Artikel 4
         Sekretariat
         En embedsmand i Generalsekretariatet for Rådet for Den Europæiske Union og en embedsmand ved Kosovos repræsentation i Belgien fungerer i fællesskab som sekretærer for stabiliserings- og associeringsrådet.
         Artikel 5
         Korrespondance
         Korrespondance til stabiliserings- og associeringsrådet sendes til formanden for stabiliserings- og associeringsrådet på adressen for Generalsekretariatet for Rådet for Den Europæiske Union.
         Begge sekretærer sørger for, at korrespondancen videresendes til stabiliserings- og associeringsrådets formand, og at den om nødvendigt rundsendes til de øvrige medlemmer af stabiliserings- og associeringsrådet. Rundsendt korrespondance sendes til Kommissionens Generalsekretariat, Tjenesten for EU's Optræden Udadtil og Kosovos repræsentation i Belgien.
         Meddelelser fra stabiliserings- og associeringsrådets formand sendes af begge sekretærer til adressaterne og om nødvendigt til de øvrige medlemmer af stabiliserings- og associeringsrådet, der er omhandlet i stk. 2.
         Artikel 6
         Offentlighed
         Møderne i stabiliserings- og associeringsrådet er ikke offentlige, medmindre der træffes anden afgørelse.
         Artikel 7
         Dagsorden for møderne
         1.   Formanden udarbejder en foreløbig dagsorden for hvert møde. Den fremsendes senest 15 dage før mødets begyndelse af stabiliserings- og associeringsudvalgets sekretærer til de i artikel 5 omhandlede adressater. Den foreløbige dagsorden omfatter de punkter, som formanden senest 21 dage før mødets begyndelse har modtaget anmodning om at få optaget på dagsordenen; dog optages punkter ikke på den foreløbige dagsorden, hvis den fornødne dokumentation ikke er fremsendt til sekretærerne inden udsendelsen af dagsordenen. Dagsordenen vedtages af stabiliserings- og associeringsrådet ved hvert mødes begyndelse. Punkter, som ikke er på den foreløbige dagsorden, kan optages på dagsordenen, hvis begge parter er enige herom.
         2.   Formanden kan efter aftale med begge parter afkorte de i stk. 1 omhandlede frister for at tage hensyn til særlige omstændigheder i en sag.
         Artikel 8
         Protokol
         Begge sekretærer udarbejder et udkast til protokol for hvert møde. For hvert punkt på dagsordenen indeholder protokollen som udgangspunkt oplysninger om:

                     —

                     dokumenter, der er forelagt for stabiliserings- og associeringsrådet

                     —

                     erklæringer, som et medlem af stabiliserings- og associeringsrådet har anmodet om at få optaget i protokollen

                     —

                     de vedtagne afgørelser, fremsatte henstillinger, vedtagne erklæringer og dragne konklusioner.

               Udkastet til protokol forelægges stabiliserings- og associeringsrådet til godkendelse. Den godkendte protokol underskrives af formanden og begge sekretærer. Protokollen arkiveres hos Generalsekretariatet for Rådet for Den Europæiske Union, der fungerer som depositar for associeringens dokumenter. Der sendes en bekræftet genpart til hver af de i artikel 5 omhandlede adressater.
         Artikel 9
         Afgørelser og henstillinger
         1.   Med forbehold af aftalens artikel 2 og 5 vedtager stabiliserings- og associeringsrådet afgørelser og fremsætter henstillinger ved fælles overenskomst mellem parterne. Stabiliserings- og associeringsrådet kan vedtage afgørelser eller fremsætte henstillinger ved skriftlig procedure, hvis begge parter er enige herom.
         2.   Stabiliserings- og associeringsrådets afgørelser og henstillinger i henhold til aftalens artikel 128 benævnes henholdsvis »afgørelse« og »henstilling« efterfulgt af et løbenummer, datoen for vedtagelsen og en angivelse af emnet. Stabiliserings- og associeringsrådets afgørelser og henstillinger undertegnes af formanden, og ægtheden bekræftes af begge sekretærer. Afgørelser og henstillinger sendes til hver af de i artikel 5 omhandlede adressater. De enkelte parter kan træffe afgørelse om at offentliggøre stabiliserings- og associeringsrådets afgørelser og henstillinger i deres respektive officielle tidende.
         Artikel 10
         Sprog
         Stabiliserings- og associeringsrådets officielle sprog er stabiliserings- og associeringsaftalens autentiske sprog. Medmindre der træffes anden afgørelse, foregår stabiliserings- og associeringsrådets forhandlinger på grundlag af dokumenter på disse sprog.
         Artikel 11
         Udgifter
         Den Europæiske Union og Kosovo afholder hver især de udgifter til personale, rejser og ophold, de har som følge af deres deltagelse i stabiliserings- og associeringsrådets møder, samt udgifter til postforsendelser og telekommunikation. Udgifter til tolkning ved møderne og til oversættelse og reproduktion af dokumenter samt andre udgifter i forbindelse med afholdelsen af møder afholdes af den part, der er vært for mødet.
         Artikel 12
         Stabiliserings- og associeringsudvalget
         1.   Der nedsættes herved et stabiliserings- og associeringsudvalg (»udvalget«), som bistår stabiliserings- og associeringsrådet i udførelsen af dets opgaver. Udvalget består af repræsentanter for Den Europæiske Union på den ene side og Kosovo på den anden side, normalt på højtstående embedsmandsplan.
         2.   Udvalget forbereder stabiliserings- og associeringsrådets møder og forhandlinger, gennemfører i givet fald stabiliserings- og associeringsrådets afgørelser og sørger i almindelighed for, at der er kontinuitet i associeringsforbindelserne, og at aftalen fungerer efter hensigten. Det behandler spørgsmål af enhver art, som det forelægges af stabiliserings- og associeringsrådet, eller som måtte opstå i forbindelse med den daglige gennemførelse af stabiliserings- og associeringsaftalen. Det forelægger stabiliserings- og associeringsrådet forslag eller udkast til de afgørelser/henstillinger, der skal vedtages.
         3.   I de tilfælde, hvor der i aftalen henvises til en forpligtelse til eller mulighed for konsultation, kan en sådan konsultation finde sted i udvalget. Konsultationen kan fortsætte i stabiliserings- og associeringsrådet, hvis begge parter er enige herom.
         4.   Stabiliserings- og associeringsudvalgets forretningsorden er knyttet til denne afgørelse.

            Udfærdiget i

                  På vegne af stabiliserings- og associeringsrådet

                  Formand

            (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.

            BILAG
            til
            STABILISERINGS- OG ASSOCIERINGSRÅDET EU–KOSOVOS (*) AFGØRELSE Nr. 1/2016
            af [dato]
            Stabiliserings- og associeringsudvalgets forretningsorden
            Artikel 1
            Formandskab
            Parterne varetager på skift formandskabet for stabiliserings- og associeringsudvalget (»udvalget«) i en periode på 12 måneder. Den første periode løber fra datoen for det første møde i stabiliserings- og associeringsrådet til den 31. december samme år.
            Artikel 2
            Møder
            Udvalget holder møde efter aftale mellem parterne, når omstændighederne kræver det. Parterne aftaler indbyrdes, hvor og hvornår de enkelte møder i udvalget skal afholdes. Det er formanden, der indkalder til møderne i udvalget.
            Artikel 3
            Delegationer
            Formanden underrettes forud for hvert møde om den planlagte sammensætning af parternes delegationer.
            Artikel 4
            Sekretariat
            En tjenestemand fra Europa-Kommissionen og en embedsmand fra Kosovo fungerer i fællesskab som sekretærer for udvalget. Alle meddelelser til og fra formanden for stabiliserings- og associeringsudvalget i henhold til denne afgørelse sendes til sekretærerne og formanden for udvalget og til sekretærerne og formanden for stabiliserings- og associeringsrådet.
            Artikel 5
            Offentlighed
            Møderne i udvalget er ikke offentlige, medmindre der træffes anden afgørelse.
            Artikel 6
            Dagsorden for møderne
            1.   Formanden udarbejder en foreløbig dagsorden for hvert møde. Udvalgets sekretærer sender denne til de i artikel 4 omhandlede adressater senest 30 arbejdsdage inden mødets begyndelse. Den foreløbige dagsorden omfatter de punkter, som formanden senest 35 arbejdsdage før mødets begyndelse har modtaget anmodning om at få optaget på dagsordenen; dog optages punkter ikke på den foreløbige dagsorden, hvis den fornødne dokumentation ikke er fremsendt til sekretærerne inden udsendelsen af dagsordenen. Udvalget kan anmode eksperter om at deltage i møderne for at give oplysninger om særlige spørgsmål. Dagsordenen vedtages af udvalget ved hvert mødes begyndelse. Punkter, som ikke er på den foreløbige dagsorden, kan optages på dagsordenen, hvis begge parter er enige herom.
            2.   Formanden kan efter aftale med begge parter afkorte de i stk. 1 omhandlede frister for at tage hensyn til særlige omstændigheder i en sag.
            Artikel 7
            Protokol
            Der udarbejdes en protokol for hvert møde, som bygger på formandens sammendrag af de konklusioner, som udvalget er nået frem til. Når protokollen er godkendt af udvalget, undertegnes den af formanden og sekretærerne og arkiveres af begge parter. En genpart af protokollen sendes til hver af de i artikel 4 omhandlede adressater.
            Artikel 8
            Afgørelser og henstillinger
            I de særlige tilfælde, hvor stabiliserings- og associeringsrådet i henhold til aftalens artikel 128 har bemyndiget udvalget til at træffe afgørelser eller fremsætte henstillinger, sker dette i overensstemmelse med artikel 9 i stabiliserings- og associeringsrådets forretningsorden.
            Artikel 9
            Udgifter
            Den Europæiske Union og Kosovo afholder hver især de udgifter til personale, rejser og ophold, som de har som følge af deres deltagelse i udvalgets møder, samt udgifter til postforsendelser og telekommunikation. Udgifter til tolkning ved møderne og til oversættelse og reproduktion af dokumenter samt andre udgifter i forbindelse med afholdelsen af møder afholdes af den part, der er vært for mødet.
            Artikel 10
            Underudvalg og særlige grupper
            Udvalget kan nedsætte underudvalg eller særlige grupper, der arbejder under udvalget. De aflægger rapport til udvalget efter hvert af deres møder. Udvalget kan beslutte at opløse de nedsatte underudvalg eller grupper, at fastsætte eller ændre de nærmere regler for disse eller at nedsætte yderligere underudvalg eller grupper til at bistå det i udførelsen af dets opgaver. Disse underudvalg og grupper har ingen beslutningsbeføjelser.

               (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.

         BILAG

            UDKAST til
            STABILISERINGS- OG ASSOCIERINGSUDVALGET EU–KOSOVOS (*) AFGØRELSE Nr. 1/2016
            af [dag måned] 2016
            om oprettelse af underudvalg og særlige grupper
            STABILISERINGS- OG ASSOCIERINGSUDVALGET HAR —
            under henvisning til stabiliserings- og associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Kosovo (*) på den anden side, særlig artikel 130, og
            under henvisning til udvalgets forretningsorden, særlig artikel 10 —
            VEDTAGET DENNES AFGØRELSE:
            Eneste artikel
            Herved nedsættes de i bilag I nævnte underudvalg og særlige grupper. Deres mandat er fastsat i bilag II.

               Udfærdiget i …, den [dag måned] 2016.

                     På stabiliserings- og associeringsudvalgets vegne

                     Formand

               (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.

               BILAG I

                  Tværfaglig underudvalgsstruktur

                           Betegnelse

                           Emne

                           Artikel i aftalen

                                       1.

                                       Handel, industri, told og beskatning

                           Frie varebevægelser

                           Artikel 20

                           Industrivarer

                           Artikel 21-25

                           Handelsanliggender

                           Artikel 36-49

                           Standardisering, måling, akkreditering, certificering, overensstemmelsesvurdering og markedstilsyn

                           Artikel 80

                           Industrielt samarbejde

                           Artikel 99

                           SMV'er

                           Artikel 100

                           Turisme

                           Artikel 101

                           Told

                           Artikel 104

                           Beskatning

                           Artikel 105

                           Oprindelsesregler

                           Protokol III

                           Administrativ bistand i toldspørgsmål

                           Protokol IV

                                       2.

                                       Landbrug og fiskeri

                           Landbrugsprodukter

                           Artikel 26, 28, 29, 33, 34 og 37

                           Fiskevarer

                           Artikel 31 og 32, bilag IV & V

                           Forarbejdede landbrugsprodukter

                           Artikel 27 og protokol nr. I

                           Vin

                           Artikel 30 og protokol nr. II

                           Beskyttelse af geografiske betegnelser for landbrugsprodukter, fiskevarer og fødevarer undtagen vin og spiritus

                           Artikel 35

                           Landbrug og agroindustri, dyre- og plantesundhedsmæssige anliggender

                           Artikel 102

                           Fiskerisamarbejde

                           Artikel 103

                                       3.

                                       Indre Marked og Konkurrence

                           Etableringsret

                           Artikel 50-54

                           Udveksling af tjenesteydelser

                           Artikel 55-60

                           Andre spørgsmål i forbindelse med aftalens afsnit V

                           Artikel 61-73

                           Tilnærmelse af lovgivning og retshåndhævelse

                           Artikel 74

                           Konkurrence

                           Artikel 75-76

                           Intellektuel, industriel og kommerciel ejendomsret

                           Artikel 77-78

                           Offentlige indkøb

                           Artikel 79

                           Bank- og forsikringsvirksomhed samt andre finansielle tjenesteydelser

                           Artikel 96

                           Forbrugerbeskyttelse

                           Artikel 81

                                       4.

                                       Økonomiske og finansielle anliggender og statistikker

                           Løbende betalinger og kapitalbevægelser

                           Artikel 64-66

                           Økonomisk politik

                           Artikel 94

                           Statistisk samarbejde

                           Artikel 95

                           Investeringsfremme og -beskyttelse

                           Artikel 98

                           Finansielt samarbejde

                           Artikel 121-125

                                       5.

                                       Retfærdighed, frihed og sikkerhed

                           Styrkelse af institutioner og retsstaten

                           Artikel 83

                           Grundlæggende rettigheder, herunder ikkeforskelsbehandling og beskyttelse af personoplysninger

                           Artikel 3, 4 og 84

                           Civil- og strafferetligt samarbejde

                           Artikel 83

                           Visum, grænsekontrol, asyl og migration

                           Artikel 85-86

                           Forhindring og kontrol af ulovlig indvandring, tilbagetagelse

                           Artikel 87-88

                           Hvidvaskning af penge

                           Artikel 89

                           Narkotika

                           Artikel 90

                           Bekæmpelse af terrorisme

                           Artikel 92

                           Forebyggelse af organiseret kriminalitet og andre ulovlige aktiviteter

                           Artikel 91

                                       6.

                                       Innovation, informationssamfund og socialpolitik

                           Arbejdsvilkår og ligestilling

                           Artikel 82

                           Samarbejde på det sociale område

                           Artikel 106

                           Uddannelse

                           Artikel 107

                           Samarbejde på kulturområdet

                           Artikel 108

                           Samarbejde på det audiovisuelle område

                           Artikel 109

                           Informationssamfundet

                           Artikel 110

                           Netværk og tjenester inden for elektronisk kommunikation

                           Artikel 111

                           Oplysning og kommunikation

                           Artikel 112

                           Forskning og teknologisk udvikling

                           Artikel 118

                                       7.

                                       Transport, energi, miljø og regionaludvikling

                           Transport

                           Artikel 113

                           Energi

                           Artikel 114

                           Miljø

                           Artikel 115

                           Klimaændringer

                           Artikel 116

                           Civilbeskyttelse

                           Artikel 117

                           Regional og lokal udvikling

                           Artikel 119

                  De særlige gruppers struktur

                           Betegnelse

                           Emne

                           Artikel i aftalen

                           Særlig gruppe om reform af den offentlige forvaltning

                           Reform af den offentlige forvaltning

                           Artikel 120

                           Særlige gruppe om normalisering (1)

                           Synlig og holdbar forbedring af Kosovos forbindelser med Serbien og effektivt samarbejde med EU's FSFP-mission i dens mandatperiode

                           Artikel 5

                  (1)  Denne særlige gruppe erstatter ikke den dialog mellem Beograd og Pristina, der foregår i den højtstående repræsentants regi.

               BILAG II

                  Mandat for underudvalgene EU-Kosovo
                   (*)
                  og særlige grupper

                  Sammensætning og formandskab

               Underudvalgene og de særlig grupper om reform af den offentlige forvaltning og om normalisering skal sammensættes af repræsentanter for Europa-Kommissionen, Tjenesten for EU's Optræden Udadtil i forbindelse med den særlige gruppe om normalisering og repræsentanter for Kosovo. Formandskabet varetages på skift af begge parter. Medlemsstaterne underrettes om og indbydes til møderne i underudvalgene og de særlige grupper om reform af den offentlige forvaltning og om normalisering.

                  Sekretariat

               I forbindelse med den særlige gruppe om normalisering fungerer en tjenestemand fra Europa-Kommissionen eller fra Tjenesten for EU's Optræden Udadtil og en embedsmand fra Kosovo i fællesskab som sekretærer for de enkelte underudvalg og særlige grupper.
               Alle meddelelser vedrørende underudvalgene og de særlige grupper sendes til sekretærerne for det pågældende underudvalg og de særlige grupper.

                  Møder

               Underudvalgene og de særlige grupper holder møde, når omstændighederne kræver det, og med begge parters samtykke. Tid og sted for de enkelte møder i et underudvalg og i en særlig gruppe aftales mellem parterne.
               Hvis parterne er enige, kan underudvalgene og de særlige grupper indbyde eksperter til at deltage i møderne for at give særlige oplysninger, som der måtte være behov for.

                  Dagsorden og dokumentation

               Formanden og sekretærerne udarbejder en foreløbig dagsorden for hvert møde senest 30 arbejdsdage før mødets begyndelse.
               Den foreløbige dagsorden omfatter de punkter, som sekretærerne senest 35 arbejdsdage inden mødets begyndelse har modtaget anmodning om at få optaget på dagsordenen.
               Når den foreløbige dagsorden for hvert møde er godkendt og senest 10 arbejdsdage før mødets begyndelse sender sekretæren for Kosovo den fornødne skriftlige dokumentation til de punkter, der er godkendt på den foreløbige dagsorden, til sekretæren for Europa-Kommissionen eller Tjenesten for EU's Optræden Udadtil, når det drejer sig om den særlige gruppe om normalisering.
               Hvis den i tredje afsnit omhandlede frist ikke overholdes, aflyses mødet automatisk uden videre.

                  Emner

               Underudvalgene behandler emner inden for de områder, som er omfattet af aftalen, og som er opført på listen over tværfaglige underudvalg. Der skal inden for alle emner foretages en vurdering af fremskridtene med hensyn til tilnærmelse, gennemførelse og håndhævelse af lovgivning. Underudvalgene undersøger de problemer, der måtte opstå i de relevante sektorer, og stiller forslag til eventuelle tiltag.
               Underudvalgene skal også tjene som fora, hvor der gives yderligere præciseringer af gældende EU-ret, og hvor det skal vurderes, hvilke fremskridt Kosovo har gjort med tilpasningen til gældende EU-ret i forhold til de forpligtelser, Kosovo har påtaget sig i aftalen.
               Den særlige gruppe om reform af den offentlige forvaltning skal drøfte spørgsmål, der vedrører reform af den offentlige forvaltning, og stille forslag til eventuelle tiltag. Den særlige gruppe om normalisering skal drøfte spørgsmål vedrørende en synlig og holdbar forbedring af Kosovos forbindelser med Serbien og effektivt samarbejde med den fælles sikkerheds- og forsvarspolitiks mission i dens mandatperiode og stille forslag til eventuelle tiltag.

                  Protokol

               Der udarbejdes en protokol for hvert møde, som godkendes efter mødet. En kopi af protokollen fremsendes af sekretæren for underudvalget eller den særlige gruppe til sekretæren for stabiliserings- og associeringsudvalget.

                  Offentlighed

               Møderne i underudvalgene og de særlige grupper er ikke offentlige, medmindre der træffes anden afgørelse.

                  (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.


Avis juridique important

|

32003D0700

2003/700/EF: Rådets afgørelse af 29. september 2003 om beskikkelse af en suppleant til Regionsudvalget

EU-Tidende nr. L 254 af 08/10/2003 s. 0020 - 0020

Rådets afgørelseaf 29. september 2003om beskikkelse af en suppleant til Regionsudvalget(2003/700/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstilling fra Spaniens regering, ogud fra følgende betragtninger:(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).(2) Der er blevet en plads ledig som suppleant til Regionsudvalget, efter at José RIPOLL SERRANO er trådt tilbage, hvilket Rådet blev underrettet om den 23. juli 2003 -TRUFFET FØLGENDE AFGØRELSE:Eneste artikelAlejandro FONT DE MORA TURÓN, Consejero de Presidencia de la Generalitat Valenciana, beskikkes som suppleant til Regionsudvalget som efterfølger for José RIPOLL SERRANO for den resterende del af dennes mandatperiode, dvs. indtil den 25. januar 2006.Udfærdiget i Bruxelles, den 29. september 2003.På Rådets vegneF. FrattiniFormand(1) EFT L 24 af 26.1.2002, s. 38.


title: 2012/593/EU: Europa-Parlamentets afgørelse af 10. maj 2012 om afslutning af regnskaberne for Det Europæiske Institut til Forbedring af Leve- og Arbejdsvilkårene for regnskabsåret 2010

text:
               17.10.2012

               DA

               Den Europæiske Unions Tidende

               L 286/266

         EUROPA-PARLAMENTETS AFGØRELSE
   af 10. maj 2012
   om afslutning af regnskaberne for Det Europæiske Institut til Forbedring af Leve- og Arbejdsvilkårene for regnskabsåret 2010
   (2012/593/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Institut til Forbedring af Leve- og Arbejdsvilkårene for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Institut til Forbedring af Leve- og Arbejdsvilkårene for regnskabsåret 2010, med instituttets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,

               —

               der henviser til Rådets Forordning (EØF) nr. 1365/75 af 26. maj 1975 om oprettelse af et europæisk institut til forbedring af leve- og arbejdsvilkårene, særlig artikel 16 (3),

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0116/2012),

               1.

               godkender afslutningen af regnskaberne for Det Europæiske Institut til Forbedring af Leve- og Arbejdsvilkårene for regnskabsåret 2010;

               2.

               pålægger sin formand at sende denne afgørelse til direktøren for Det Europæiske Institut til Forbedring af Leve- og Arbejdsvilkårene, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 150.

      (2)  EFT L 248 af 16.9.2002, s. 1.

      (3)  EFT L 139 af 30.5.1975, s. 1.

      (4)  EFT L 357 af 31.12.2002, s. 72.


title: Rådets afgørelse 2008/814/FUSP af 13. oktober 2008 om indgåelse af en aftale mellem Den Europæiske Union og Amerikas Forenede Stater om Amerikas Forenede Staters deltagelse i Den Europæiske Unions retsstatsmission i Kosovo, EULEX Kosovo

text:
               25.10.2008

               DA

               Den Europæiske Unions Tidende

               L 282/32

         RÅDETS AFGØRELSE 2008/814/FUSP
   af 13. oktober 2008
   om indgåelse af en aftale mellem Den Europæiske Union og Amerikas Forenede Stater om Amerikas Forenede Staters deltagelse i Den Europæiske Unions retsstatsmission i Kosovo, EULEX Kosovo
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Den 4. februar 2008 vedtog Rådet fælles aktion 2008/124/FUSP om Den Europæiske Unions retsstatsmission i Kosovo, EULEX Kosovo (1).

               (2)

               Ifølge denne fælles aktion fastlægges der detaljerede ordninger vedrørende tredjelandes deltagelse i en aftale, der indgås i overensstemmelse med traktatens artikel 24.

               (3)

               Den 13. december 2004 bemyndigede Rådet formandskabet til, om nødvendigt bistået af generalsekretæren/den højtstående repræsentant, i forbindelse med fremtidige civile EU-krisestyringsoperationer at indlede forhandlinger med tredjelande med henblik på indgåelse af en aftale på grundlag af en standardaftale mellem Den Europæiske Union og et tredjeland om dette tredjelands deltagelse i en af Den Europæiske Unions civile krisestyringsoperationer. På grundlag heraf har formandskabet forhandlet en aftale med Amerikas Forenede Stater om Amerikas Forenede Staters deltagelse i Den Europæiske Unions retsstatsmission i Kosovo, EULEX Kosovo.

               (4)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Aftalen mellem Den Europæiske Union og Amerikas Forenede Stater om Amerikas Forenede Staters deltagelse i Den Europæiske Unions retsstatsmission i Kosovo, EULEX Kosovo, godkendes hermed på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Den Europæiske Union.
   Artikel 3
   Denne afgørelse har virkning fra dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 13. oktober 2008.

            På Rådets vegne

         B. KOUCHNER

            Formand

      (1)  EUT L 42 af 16.2.2008, s. 92.
    ---documentbreak---

               25.10.2008

               DA

               Den Europæiske Unions Tidende

               L 282/33

         OVERSÆTTELSE
   AFTALE
   mellem Den Europæiske Union og Amerikas Forenede Stater om Amerikas Forenede Staters deltagelse i Den Europæiske Unions retsstatsmission i Kosovo, EULEX Kosovo
   DEN EUROPÆISKE UNION (EU eller DEN EUROPÆISKE UNION),
   på den ene side og
   AMERIKAS FORENEDE STATER (USA)
   på den anden side,
   i det følgende benævnt »parterne«,
   ER UNDER HENVISNING TIL:
   Den Europæiske Unions og USA’s fælles ønske om at arbejde tæt sammen om at støtte udviklingen af Kosovos demokratiske standarder, især dem, der vedrører retsstaten,
   Rådet for Den Europæiske Unions vedtagelse af fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX Kosovo (i det følgende benævnt »EULEX Kosovo«),
   opfordringen til USA af 18. februar 2008 om at deltage i Den Europæiske Unions retsstatsmission i Kosovo, EULEX Kosovo,
   den vellykkede gennemførelse af styrkeopbygningsprocessen og anbefalingen fra EU’s civile øverstbefalende for operationen og Udvalget for de Civile Aspekter af Krisestyring om at godkende USA’s deltagelse i den EU-ledede operation,
   Den Udenrigs- og Sikkerhedspolitiske Komités afgørelse EULEX/2/2008 af 22. april 2008 om at acceptere USA’s bidrag til EULEX Kosovo,
   BLEVET ENIGE OM FØLGENDE:
   Artikel 1
   Deltagelse i operationen
   1.   USA tilslutter sig fælles aktion 2008/124/FUSP om Den Europæiske Unions retsstatsmission i Kosovo, EULEX Kosovo, og enhver fælles aktion eller afgørelse, hvorved Rådet for Den Europæiske Union beslutter at udvide EULEX Kosovo i overensstemmelse med bestemmelserne i denne aftale og eventuelle gennemførelsesarrangementer.
   2.   USA’s bidrag til EULEX Kosovo berører ikke Den Europæiske Unions selvstændige beslutningstagning. Bidragyderkomitéen, der består af EU’s medlemsstater, USA og andre ikke-EU-stater. som deltager i EULEX Kosovo, vil komme til at spille en nøglerolle i den daglige ledelse af missionen; komitéens synspunkter vil blive taget i betragtning af Den Udenrigs- og Sikkerhedspolitiske Komité, som varetager den politiske kontrol med og den strategiske ledelse af EULEX Kosovo.
   3.   USA sikrer, at personer, der stilles til rådighed som en del af USA’s bidrag til EULEX Kosovo (i det følgende benævnt »udsendt personale«), udfører deres opgave i overensstemmelse med:

               —

               fælles aktion 2008/124/FUSP og eventuelle efterfølgende ændringer

               —

               operationsplanen for EULEX Kosovo

               —

               eventuelle gennemførelsesarrangementer samt

               —

               denne aftale.

         4.   USA sikrer, at det udsendte personale udfører sine opgaver og handler på en måde, der støtter EULEX Kosovos mål og interesser fuldt ud.
   5.   USA underretter i god tid den civile øverstbefalende for operationen og missionschefen for EULEX Kosovo (i det følgende benævnt »missionschefen«) om eventuelle ændringer af sit bidrag til EULEX Kosovo. USA’s deltagelse i henhold til denne aftale i EULEX Kosovo vil være betinget af tilstedeværelsen af passende midler.
   6.   En amerikansk kompetent lægelig myndighed skal erklære det personale, der skal udsendes, for egnet til tjeneste efter en lægeundersøgelse og eventuelle nødvendige vaccinationer. Personale, der udsendes til EULEX Kosovo, fremlægger kopi af en sådan erklæring.
   Artikel 2
   Status for personalet
   1.   Status for det personale, der udsendes til tjeneste i Kosovo, er fastlagt i artikel 10, stk. 1, i fælles aktion 2008/124/FUSP; dette personale nyder privilegier og immuniteter i henhold til relevante FN-dokumenter, bl.a. UNSCR 1244, relevante bestemmelser i gældende lovgivning i Kosovo samt andre relevante dokumenter og anden relevant korrespondance.
   2.   Status for det personale, der udsendes til tjeneste ved hovedkvarteret eller kommandoenheder uden for Kosovo, fastlægges i henhold til arrangementer mellem det pågældende hovedkvarter og de pågældende kommandoenheder og USA.
   3.   USA har retlig enekompetence med hensyn til udsendt personale, i det omfang dets egne love og forskrifter giver mulighed for det, uden at dette dog må berøre bestemmelserne i den status for personalet, der er nævnt i stk. 1.
   4.   USA har ansvaret for at behandle klager i forbindelse med sin deltagelse i EULEX Kosovo og fra eller vedrørende medlemmer af sit udsendte personale. USA har ansvaret for efter eget skøn at retsforfølge medlemmer af sit udsendte personale eller at pålægge dem disciplinære sanktioner i overensstemmelse med sine egne love og forskrifter.
   5.   USA forpligter sig til ved undertegnelsen af denne aftale at fremsætte en erklæring om frafald af krav mod enhver stat, der deltager i EULEX Kosovo.
   6.   Den Europæiske Unions medlemsstater forpligter sig til ved undertegnelsen af denne aftale at fremsætte en erklæring om frafald af krav i forbindelse med Amerikas Forenede Staters deltagelse i EULEX Kosovo.
   Artikel 3
   Klassificerede oplysninger
   Aftalen mellem Den Europæiske Union og regeringen for Amerikas Forenede Stater om klassificerede oplysningers sikkerhed, som blev indgået den 30. april 2007 i Washington, finder anvendelse i forbindelse med EULEX Kosovo.
   Artikel 4
   Kommandokæde
   1.   Den civile øverstbefalende for operationen har kommando over og kontrol med EULEX Kosovo på strategisk niveau. Missionschefen påtager sig ansvaret for og har kommando over og kontrol med EULEX Kosovo i indsatsområdet.
   2.   Missionschefen har kommando over og kontrol med udsendt personale og udsendte hold og enheder fra de bidragende stater, som udpeget af den civile øverstbefalende for operationen, og har det administrative og logistiske ansvar, herunder for de aktiver, ressourcer og oplysninger, som er stillet til rådighed for EULEX Kosovo.
   3.   Amerikas Forenede Stater har samme rettigheder og pligter i forbindelse med den daglige styring af operationen som de deltagende EU-medlemsstater i overensstemmelse med de retlige instrumenter, der er omhandlet i denne aftales artikel 1, stk. 1.
   4.   Missionschefen har ansvaret for den disciplinære kontrol med EULEX Kosovo-personalet. Disciplinære sanktioner er USA’s ansvar.
   5.   USA udpeger en national kontingentleder (NCL) til at repræsentere sit nationale kontingent i EULEX Kosovo. NCL refererer til missionschefen for så vidt angår nationale spørgsmål og er ansvarlig for den daglige disciplin i kontingentet.
   6.   Beslutningen om at afslutte operationen træffes af Den Europæiske Union efter høring af USA, hvis dette land stadig bidrager til EULEX Kosovo på datoen for denne beslutning.
   Artikel 5
   Finansielle aspekter
   USA afholder omkostningerne i forbindelse med sin deltagelse i operationen som fastlagt i artikel 9, stk. 4, i fælles aktion 2008/124/FUSP, medmindre de afholdes i fællesskab som fastlagt i driftsbudgettet for missionen.
   Artikel 6
   Arrangementer til gennemførelse af aftalen
   De tekniske og administrative arrangementer, der er nødvendige for at gennemføre denne aftale, indgås mellem generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik og de relevante myndigheder i USA.
   Artikel 7
   Bilæggelse af tvister
   Tvister om fortolkningen eller anvendelsen af denne aftale bilægges mellem parterne med diplomatiske midler.
   Artikel 8
   Ikrafttræden og afslutning
   1.   Denne aftale træder i kraft på dagen for undertegnelsen og forbliver i kraft, indtil den opsiges.
   2.   Hver part kan opsige denne aftale med to måneders skriftligt varsel til den anden part.

      Udfærdiget i to eksemplarer på engelsk i Bruxelles, den 22. oktober 2008.

            For den Europæiske Union

            For Amerikas Forenede Stater

   BILAG
   ERKLÆRINGER
   Jf. artikel 2, stk. 5 og 6
   Erklæring fra EU’s medlemsstater
   »De EU-medlemsstater, der gennemfører EU’s fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX Kosovo, vil, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Amerikas Forenede Stater for personskade eller død blandt deres personel eller for tingsskade eller tab af materiel, der tilhører dem og benyttes af EULEX Kosovo, hvis personskaden, døden, tingsskaden eller tabet

               —

               er forvoldt af personel fra Amerikas Forenede Stater under udførelsen af dets opgaver i forbindelse med EULEX Kosovo, når bortses fra grov uagtsomhed eller forsætlig forsømmelse

               —

               eller er opstået under benyttelsen af materiel, der tilhører Amerikas Forenede Stater, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt EULEX Kosovo-personel fra Amerikas Forenede Stater under benyttelsen af dette materiel.«

         Erklæring fra Amerikas Forenede Stater
   »Som deltager i Den Europæiske Unions retsstatsmission i Kosovo, EULEX Kosovo, som er oprettet ved EU’s fælles aktion 2008/124/FUSP af 4. februar 2008, vil Amerikas Forenede Stater, for så vidt landets nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i EULEX Kosovo, for personskade eller død blandt sit personel eller for tingsskade eller tab af materiel, der tilhører landet og benyttes af EULEX Kosovo, hvis personskaden, døden, tingsskaden eller tabet

               —

               er forvoldt af personel under udførelsen af dets opgaver i forbindelse med EULEX Kosovo, når bortses fra grov uagtsomhed eller forsætlig forsømmelse

               —

               eller er opstået under benyttelsen af materiel, der tilhører stater, som deltager i EULEX Kosovo, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt EULEX Kosovos personel under benyttelsen af dette materiel.«


Avis juridique important

|

31994D0444

94/444/EKSF, EF, Euratom: Rådets afgørelse af 29. juni 1994 om forlængelse af tjenesteperioden for generalsekretæren for Rådet for Den Europæiske Union

EF-Tidende nr. L 183 af 19/07/1994 s. 0041 - 0041 den finske specialudgave: kapitel 1 bind 3 s. 0156  den svenske specialudgave: kapitel 1 bind 3 s. 0156

RAADETS AFGOERELSE af 29. juni 1994 om forlaengelse af tjenesteperioden for generalsekretaeren for Raadet for Den Europaeiske Union (94/444/EKSF, EF, Euratom)RAADET FOR DEN EUROPAEISKE UNION HAR - under henvisning til traktaten om oprettelse af Det Europaeiske Faellesskab, saerlig artikel 151, stk. 2,  under henvisning til traktaten om oprettelse af Det Europaeiske Kul- og Staalfaellesskab, saerlig artikel 30, stk. 2,  under henvisning til traktaten om oprettelse af Det Europaeiske Atomenergifaellesskab, saerlig artikel 121, stk. 2,  under henvisning til Raadets afgoerelse af 26. september 1980 om udnaevnelse af generalsekretaeren for Raadet for De Europaeiske Faellesskaber,  under henvisning til Raadets afgoerelse af 10. juni 1985 og 12. marts 1990 om forlaengelse af tjenesteperioden for generalsekretaeren for Raadet for De Europaeiske Faellesskaber, og ud fra foelgende betragtning:  Tjenesteperioden for generalsekretaeren for Raadet for Den Europaeiske Union udloeber den 30. juni 1994; tjenesteperioden boer forlaenges - TRUFFET FOELGENDE AFGOERELSE:   Artikel 1  Niels Ersboells tjenesteperiode som generalsekretaer for Raadet for Den Europaeiske Union forlaenges fra den 1. juli 1994 til den sidste dag i den maaned, der foelger efter den maaned, hvor Raadet har udnaevnt hans efterfoelger.   Artikel 2  Ovennaevnte afgoerelse af 26. september 1980 aendres i det omfang, den er i modstrid med naervaerende afgoerelse.   Artikel 3  Formanden for Raadet meddeler Niels Ersboell denne afgoerelse.  Den offentliggoeres i De Europaeiske Faellesskabers Tidende.  Udfaerdiget i Bruxelles, den 29. juni 1994.  Paa Raadets vegne Y. PAPANTONIOU Formand


Avis juridique important

|

41995D0004

95/4/EF, Euratom, EKSF: Afgørelse truffet af repræsentanterne for regeringerne for De Europæiske Fællesskabers medlemsstater den 1. januar 1995 om udnævnelse af dommere og generaladvokater ved De Europæiske Fællesskabers Domstol

EF-Tidende nr. L 001 af 01/01/1995 s. 0223 - 0223

AFGØRELSE TRUFFET AF REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER den 1. januar 1995 om udnævnelse af dommere og generaladvokater ved De Europæiske Fællesskabers Domstol (95/4/EF, Euratom, EKSF)REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -under henvisning til traktaten om oprettelse af Det Europæiske Kul- og Stålfællesskab, særlig artikel 32b,under henvisning til traktaten om oprettelse af Det Europæiske Fællesskab, særlig artikel 167,under henvisning til traktaten om oprettelse af Det Europæiske Atomenergifællesskab, særlig artikel 139,under henvisning til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, særlig artikel 17, 20, 21 og 157, som de foreligger efter afgørelse truffet af Rådet for Den Europæiske Union den 1. januar 1995 om tilpasning af retsakterne vedrørende de nye medlemsstaters tiltrædelse af Den Europæiske Union, særlig artikel 10, 11, 12 og 31,under henvisning til Domstolens anmodning,under henvisning til artikel 20 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, i henhold til hvilken Domstolen bistås af otte generaladvokater, og, at der imidlertid skal udnævnes en niende generaladvokat fra tiltrædelsesdatoen til 6. oktober 2000, samt at Antonio Mario LA PERGOLA, der i øjeblikket er dommer, har erklæret sig villig til at lade sig udnævne til dette hverv, ogud fra følgende betragtninger:der bør derfør udnævnes tre dommere og to generaladvokater;der skal på et senere tidspunkt udnævnes en tredje generaladvokat -TRUFFET FØLGENDE AFGØRELSE:Artikel 1 Til dommer ved Domstolen for perioden 1. januar 1995 til 6. oktober 1997 udnævnes:Leif SEVÓN.Artikel 2 Til dommere ved Domstolen for perioden 1. januar 1995 til 6. oktober 2000 udnævnes:Peter JANNHans RAGNEMALM.Artikel 3 Til generaladvokat ved Domstolen for perioden 1. januar 1995 til 6. oktober 1997 udnævnes:Dàmaso RUIZ-JARABO COLOMER.Artikel 4 Til generaladvokat ved Domstolen for perioden 1. januar 1995 til 6. oktober 2000 udnævnes:Antonio Mario LA PERGOLA.Udfærdiget i Bruxelles, den 1. januar 1995.P. DE BOISSIEUFormand


Avis juridique important

|

32001D0395

2001/395/EF: Rådets afgørelse af 14. maj 2001 om Det Europæiske Fællesskabs tiltrædelse af FN's Økonomiske Kommission for Europas regulativ nr. 13-H vedrørende typegodkendelse af personbiler for så vidt angår deres bremser

EF-Tidende nr. L 139 af 23/05/2001 s. 0014 - 0015

Rådets afgørelseaf 14. maj 2001om Det Europæiske Fællesskabs tiltrædelse af FN's Økonomiske Kommission for Europas regulativ nr. 13-H vedrørende typegodkendelse af personbiler for så vidt angår deres bremser(2001/395/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret")(1), særlig artikel 3, stk. 3, og artikel 4, stk. 2, andet led,under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil(2),under henvisning til forslag fra Kommissionen(3),under henvisning til samstemmende udtalelse fra Europa-Parlamentet(4), ogud fra følgende betragtninger:(1) De ensartede forskrifter i regulativ nr. 13-H fra De Forenede Nationers Økonomiske Kommission for Europa vedrørende typegodkendelse af personbiler for så vidt angår deres bremser tilsigter at fjerne de tekniske hindringer for samhandelen med motorkøretøjer mellem de kontraherende parter, for så vidt angår bremser, og at opnå en høj grad af sikkerhed og miljøbeskyttelse.(2) Der er givet meddelelse til de kontraherende parter om regulativ nr. 13-H, og det er trådt i kraft som bilag til overenskomsten af 1958, som revideret, hos de kontraherende parter, der ikke rettidigt har givet underretning om, at de ikke kan tilslutte sig det.(3) For at lette adgangen til markeder i lande uden for Fællesskabet forekommer det hensigtsmæssigt at gøre forskrifterne i regulativ nr. 13-H ækvivalente med forskrifterne i Rådets direktiv 71/320/EØF af 26. juli 1971 om tilnærmelse af medlemsstaternes lovgivning om bremseapparater for visse kategorier af motordrevne køretøjer og påhængskøretøjer dertil(5).(4) Regulativet bør integreres i systemet for typegodkendelse af køretøjer og således supplere gældende fællesskabslovgivning -TRUFFET FØLGENDE AFGØRELSE:Artikel 1Det Europæiske Fællesskab tiltræder regulativ nr. 13-H fra De Forenede Nationers Økonomiske Kommission for Europa vedrørende typegodkendelse af personbiler for så vidt angår deres bremser.Teksten til regulativet er knyttet til denne afgørelse(6).Artikel 2I overensstemmelse med bestemmelserne i artikel 9, stk. 1, i direktiv 70/156/EØF anerkendes forskrifterne i FN's Økonomiske Kommission for Europas regulativ nr. 13-H som værende ækvivalente med forskrifterne i Rådets direktiv 71/320/EØF.Udfærdiget i Bruxelles, den 14. maj 2001.På Rådets vegneL. RekkeFormand(1) EFT L 346 af 17.12.1997, s. 78.(2) EFT L 42 af 23.2.1970, s. 1. Direktivet er senest ændret ved Europa-Parlamentets og Rådets direktiv 98/91/EF (EFT L 11 af 16.1.1999, s. 25).(3) EFT C 215 E af 25.7.2000, s. 46.(4) Udtalelse afgivet den 3.4.2001 (endnu ikke offentliggjort i EFT).(5) EFT L 202 af 6.9.1971, s. 37. Direktivet er senest ændret ved Kommissionens direktiv 98/12/EF (EFT L 81 af 18.3.1998, s. 1).(6) Regulativet offentliggøres på et senere tidspunkt i EFT.


               15.12.2016

               DA

               Den Europæiske Unions Tidende

               C 468/280

         P7_TA(2013)0559
   Udnævnelse af et medlem af Revisionsretten (Phil Wynn Owen — UK)
   Europa-Parlamentets afgørelse af 11. december 2013 om den foreslåede udnævnelse af Phil Wynn Owen til medlem af Revisionsretten (C7-0313/2013 — 2013/0811(NLE))
   (Høring)
   (2016/C 468/60)

      Europa-Parlamentet,

               —

               der henviser til artikel 286, stk. 2, i traktaten om Den Europæiske Unions funktionsmåde, der danner grundlag for Rådets høring af Parlamentet (C7-0313/2013),

               —

               der henviser til forretningsordenens artikel 108,

               —

               der henviser til betænkning fra Budgetkontroludvalget (A7-0438/2013),

               A.

               der henviser til, at Parlamentets Budgetkontroludvalg derefter foretog en bedømmelse af den indstillede kandidats papirer, især på baggrund af de krav, der er fastsat i artikel 286, stk. 1, i traktaten om Den Europæiske Unions funktionsmåde;

               B.

               der henviser til, at Budgetkontroludvalget på sit møde den 7. november 2013 foretog en høring af den af Rådet foreslåede kandidat til hvervet som medlem af Revisionsretten;

               1.

               afgiver positiv udtalelse om Rådets forslag om udnævnelse af Phil Wynn Owen til medlem af Revisionsretten;

               2.

               pålægger sin formand at sende denne afgørelse til Rådet og til orientering til Revisionsretten samt til Den Europæiske Unions øvrige institutioner og medlemsstaternes revisionsinstitutioner.


Avis juridique important

|

31981D0964

81/964/EØF: Rådets afgørelse af 24. november 1981 om udnævnelse af en efterfølger for et medlem til Udvalget for Den europæiske Socialfond

EF-Tidende nr. L 354 af 09/12/1981 s. 0024 - 0024

++++  RAADETS AFGOERELSE  af 24 . november 1981  om udnaevnelse af en efterfoelger for et medlem til Udvalget for Den europaeiske Socialfond   ( 81/964/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab ,  under henvisning til forordning ( EOEF ) nr . 2396/71 ( 1 ) om Den europaeiske Socialfond ,  under henvisning til vedtaegten for Udvalget for Den europaeiske Socialfond ( 2 ) , aendret ved Raadets afgoerelse af 9 . april 1968 ( 3 ) , saerlig artikel 7 ,  under henvisning til Raadets afgoerelse af 10 . november 1980 om udnaevnelse af medlemmer af og suppleanter til Udvalget for Den europaeiske Socialfond for perioden , der udloeber den 9 . november 1982 ,  i betragtning af , at den plads som medlem af ovennaevnte udvalg i kategorien regeringsrepraesentanter er blevet ledig , efter at hr . Fenger , som meddelt Raadet den 10 . november 1981 , er traadt tilbage ,  under henvisning til indstilling af 10 . november 1981 -  TRUFFET FOELGENDE AFGOERELSE :  Eneste artikel  Iwan Noerlov udnaevnes til medlem af Udvalget for Den europaeiske Socialfond som efterfoelger for hr . Fenger for resten af dennes mandatperiode , dvs . indtil den 9 . november 1982 .  Udfaerdiget i Bruxelles , den 24 . november 1981 .  Paa Raadets vegne  N . RIDLEY  Formand  ( 1 ) EFT nr . L 249 af 10 . 11 . 1971 , s . 54 .  ( 2 ) EFT nr . 56 af 31 . 8 . 1960 , s . 1201/60 .  ( 3 ) EFT nr . L 91 af 12 . 4 . 1968 , s . 25 .


Avis juridique important

|

32000D0748

2000/748/EF: De Europæiske Fællesskabers Administrative Kommission for Vandrende Arbejdstageres Sociale Sikring - Afgørelse nr. 177 af 5. oktober 1999 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 128 og E 128 B) (EØS-relevant tekst)

EF-Tidende nr. L 302 af 01/12/2000 s. 0065 - 0070

Afgørelse nr. 177af 5. oktober 1999om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 128 og E 128 B)(EØS-relevant tekst)(2000/748/EF)DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet(1), i henhold til hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,under henvisning til artikel 2, stk. 1, i Rådets forordning (EØF) nr. 574/72 af 21. marts 1972 i henhold til hvilken den udarbejder de attester, erklæringer, begæringer og øvrige dokumenter, der er nødvendige for anvendelsen af forordningerne,under henvisning til afgørelse nr. 165 af 30. juni 1997 om udarbejdelse og tilpasning af de blanketter, der skal benyttes ved anvendelsen af forordningerne, ogud fra følgende betragtninger:(1) Det er nødvendigt at tilpasse blanketterne E 128 og E 128 B for at tage hensyn til Rådets forordning (EF) nr. 307/1999 af 8. februar 1999, som har udvidet bestemmelserne om ret til naturalydelser ved sygdom til at omfatte studerende.(2) Aftalen om Det Europæiske Økonomiske Samarbejdsområde af 2. maj 1992, med tillæg af protokol af 17. marts 1993, bilag VI, gennemfører forordning (EØF) nr. 1408/71 og (EØF) nr. 574/72 inden for Det Europæiske Økonomiske Samarbejdsområde.(3) Ved afgørelse truffet af Det Blandede EØS-udvalg vil de blanketter, der skal benyttes ved anvendelsen af forordning (EØF) nr. 1408/71 og (EØF) nr. 574/72, blive tilpasset og anvendt inden for Det Europæiske Økonomiske Samarbejdsområde.(4) Af praktiske årsager skal der anvendes identiske blanketter inden for Fællesskabet og Det Europæiske Økonomiske Samarbejdsområde.(5) Det sprog, hvorpå blanketterne udstedes, er omhandlet i Den Administrative Kommissions henstilling nr. 15 -TRUFFET FØLGENDE AFGØRELSE:1. Blanketterne E 128 og E 128 B med henblik på naturalydelser under ophold i en medlemsstat uden krav om behov for øjeblikkelig ydelse af hjælp, der er omhandlet i afgørelse nr. 165 af 30. juni 1997, erstattes af vedlagte blanketter.2. Medlemsstaternes kompetente myndigheder stiller vedlagte blanketter til rådighed for alle interesserede (berettigede personer, institutioner, arbejdsgivere, osv.).3. Hver blanket forefindes på Fællesskabets officielle sprog og er udarbejdet på en sådan måde, at de forskellige versioners tekst er helt sammenfaldende, hvilket muliggør, at hver enkelt modtager (berettigede personer, institutioner, arbejdsgivere, osv.) kan få en blanket, der er trykt på vedkommendes eget sprog.4. Denne afgørelse offentliggøres i De Europæiske Fællesskabers Tidende. Den finder anvendelse fra den første dag i den måned, der følger efter offentliggørelsen.Formand for Den Administrative KommissionJorma Perälä(1) EFT L 149 af 5.7.1971, s. 2.>PIC FILE= "L_2000302DA.006702.EPS">>PIC FILE= "L_2000302DA.006801.EPS">>PIC FILE= "L_2000302DA.006901.EPS">>PIC FILE= "L_2000302DA.007001.EPS">


Avis juridique important

|

31989D0241

RAADETS  AFGOERELSE  af 5. april 1989  om aendring af afgoerelse 87/499/EOEF om et faellesskabsprogram for elektronisk overfoersel af handelsdata via kommunikationsnet (TEDIS)  (89/241/EOEF)

EF-Tidende nr. L 097 af 11/04/1989 s. 0046 - 0046

*****  RAADETS  AFGOERELSE  af 5. april 1989  om aendring af afgoerelse 87/499/EOEF om et faellesskabsprogram for elektronisk overfoersel af handelsdata via kommunikationsnet (TEDIS)  (89/241/EOEF)  RAADET FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, saerlig artikel 235,  under henvisning til forslag fra Kommissionen (1),  under henvisning til udtalelse fra Europa-parlamentet (2),  under henvisning til udtalelse fra Det OEkonomiske og Sociale Udvalg (3), og  ud fra foelgende betragtninger:  Ved afgoerelse 87/499/EOEF (4) indfoerte Raadet et faellesskabsprogram for elektronisk overfoersel af handelsdata via kommunikationsnet (TEDIS) inden for handel, industri og administration; dette program omfatter aktioner og undersoegelser, som skal forhindre, at de forskellige systemer for elektronisk overfoersel af handelsdata bliver inkompatible paa grund af manglende faelles standarder;  visse tredjelande, saerlig landene i Den Europaeiske Frihandelssammenslutning (EFTA), deltager aktivt i udarbejdelsen af europaeiske og internationale standarder paa dette omraade, disse lande har tilkendegivet en interesse i at bliver knyttet til TEDIS-programmet;  det er i Faellesskabets interesse saavel at undgaa at skabe nye hindringer i samhandelen med disse lande i denne sektor som at bidrage til en samordnet udvikling af elektronisk overfoersel af handelsdata i Europa;  der boer indgaas aftaler herom med de paagaeldende tredjelande;  Traktaten indeholder ikke, for den paagaeldende foranstaltning, anden hjemmel end i artikel 235 fastsatte -  TRUFFET FOELGENDE AFGOERELSE:  Artikel 1  I afgoerelse 87/499/EOEF foretages foelgende aendringer:  1. I artikel 5 aendres saetningen »der er etableret i Faellesskabet« til »der er etableret i Faellesskabet eller i et tredjeland, med hvilket Faellesskabet har indgaaet en aftale om, at det paagaeldende land knyttes til programmet.«  2. Foelgende indsaettes som artikel 5a:  »Artikel 5a  I henhold til Traktatens artikel 228 kan Faellesskabet indgaa aftaler med tredjelande, og navnlig med landene i Den Europaeiske Frihandelssammenslutning, med henblik paa at knytte dem helt eller delvis til dette program.  Kommissionen bemyndiges til at foere forhandlinger om de paagaeldende aftaler.«  Artikel 2  Denne afgoerelse faar virkning fra dagen for offentliggoerelsen i De Europaeiske Faellesskabers Tidende.  Udfaerdiget i Luxembourg, den 5. april 1989.  Paa Raadets vegne  M. CHAVES GONZALEZ  Formand  (1) EFT nr. C 273 af 22. 10. 1988, s. 3.  (2) EFT nr. C 69 af 20. 3. 1989.  (3) EFT nr. C 56 af 6. 3. 1989, s. 51.  (4) EFT nr. L 285 af 8. 10. 1987, s. 35.


Avis juridique important

|

32004B0180

2004/180/EF: Europa-Parlamentets afgørelse af 29. januar 2004 om decharge for gennemførelsen af Den Europæiske Unions almindelige budget for regnskabsåret 2001 — Sektion VII — Regionsudvalget

EU-Tidende nr. L 057 af 25/02/2004 s. 0006 - 0007 EU-Tidende nr. 064 E af 12/03/2004 s. 0228 - 0228

Europa-Parlamentets afgørelseaf 29. januar 2004om decharge for gennemførelsen af Den Europæiske Unions almindelige budget for regnskabsåret 2001 - Sektion VII - Regionsudvalget(2004/180/EF)EUROPA-PARLAMENTET,der henviser til forvaltningsregnskab og balance for regnskabsåret 2001 (SEK(2002) 405 - C5-0247/2002),der henviser til Revisionsrettens årsberetning for regnskabsåret 2001, med institutionernes svar (C5-0538/2002)(1),der henviser til Revisionsrettens revisionserklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (C5-0538/2002),der henviser til Rådets henstilling af 7. marts 2003 (C5-0087/2003),der henviser til EF-traktatens artikel 272, stk. 10, og artikel 275,der henviser til artikel 22, stk. 2 og 3, i finansforordningen af 21. december 1977(2) og artikel 50 i finansforordningen af 25. juni 2002(3),der henviser til bemærkningerne i Regionsudvalgets finansinspektørs notat af 25. september 2001 til udvalgets generalsekretær,der henviser til skrivelse af 27. februar 2003 fra Regionsudvalgets direktør for administration til Budgetkontroludvalgets formand,der henviser til den skrivelse, som Regionsudvalget modtog den 11. juli 2003 fra Revisionsretten som svar på udvalgets anmodning om en revision af 2001-regnskaberne, og den foreløbige rapport fra OLAF af 28. juli 2003,der henviser til den endelige rapport fra OLAF af 8. oktober 2003 og Regionsudvalgets bemærkninger hertil, som blev fremsendt pr. post den 29. oktober 2003,der henviser til forretningsordenens artikel 93a og bilag V,der henviser til sin afgørelse af 8. april 2003 om udsættelse af decharge(4),der henviser til betænkning fra Budgetkontroludvalget (A5-0486/2003),1. meddeler decharge til Regionsudvalgets generalsekretær for gennemførelsen af budgettet for regnskabsåret 2001;2. forelægger sine bemærkninger i vedføjede beslutning;3. pålægger sin formand at sende denne afgørelse og beslutningen med bemærkningerne til afgørelsen til Rådet, Kommissionen, Revisionsretten, Regionsudvalget og Det Europæiske Økonomiske og Sociale Udvalg og at sørge for, at den offentliggøres i Den Europæiske Unions Tidende (L-udgaven).GeneralsekretærJulian PriestleyFormandPat Cox(1) EFT C 295 af 28.11.2002, s. 1.(2) EFT L 356 af 31.12.1977, s. 1.(3) EFT L 248 af 16.9.2002, s. 1.(4) EFT L 148 af 16.6.2003, s. 57-58.


Avis juridique important

|

32002D0970

2002/970/EF: Rådets afgørelse af 18. november 2002 om indgåelse af den internationale kakaooverenskomst 2001 på Det Europæiske Fællesskabs vegne

EF-Tidende nr. L 342 af 17/12/2002 s. 0001 - 0001

Rådets afgørelseaf 18. november 2002om indgåelse af den internationale kakaooverenskomst 2001 på Det Europæiske Fællesskabs vegne(2002/970/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2,under henvisning til forslag fra Kommissionen, ogud fra følgende betragtninger:(1) Ved afgørelse truffet den 2. marts 2001 godkendte forhandlingskonferencen, der blev afholdt i UNCTAD, den internationale kakaooverenskomst 2001.(2) Formålet med denne nye overenskomst er, at den skal træde i stedet for den forlængede internationale kakaooverenskomst fra 1993, der gælder indtil senest 30. september 2003.(3) Den internationale kakaooverenskomst 2001 kan undertegnes og ratifikations-, accept- eller godkendelsesinstrumenterne deponeres.(4) Da Fællesskabet er part i den forlængede internationale kakaooverenskomst fra 1993, er det i dets interesse at godkende den overenskomst, der skal afløse den -TRUFFET FØLGENDE AFGØRELSE:Artikel 1Den internationale kakaooverenskomst 2001 godkendes på Det Europæiske Fællesskabs vegne.Teksten til overenskomsten er vedføjet denne afgørelse.Artikel 2Rådets formand bemyndiges til at udpege den person, der er beføjet til på Fællesskabets vegne at undertegne og deponere godkendelsesinstrumentet.Udfærdiget i Bruxelles, den 18. november 2002.På Rådets vegneP. S. MøllerFormand